Държавен вестник, бр. 66, 2013 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  66
Раздел II
Ред за промяна на принадлежността към балан­
сираща група
Чл. 103. (1) Процедурата се отнася за търговски 
участници, които са получили за съответните 
обекти уведомление за изпълнение на услови­
ята за предоставяне на достъп по чл. 102, ал. 5 
от тези правила и желаят да ги регистрират на 
пазара по свободно договорени цени или да из­
вършат последваща смяна на координатора на 
балансираща група.
(2) Независимият преносен оператор и опера­
торите на електроразпределителните мрежи имат 
право да съгласуват допълнително инструкция, 
публикувана на сайта на независимия преносен 
оператор, която не противоречи на тези правила и 
допълва процеса на промяна на принадлежността 
към балансираща група.
(3) Търговският участник или нотариално 
упълномощено от него лице изпраща искане за 
промяна на принадлежността към балансираща 
група според мрежата, към която е присъединен 
съответният обект, до независимия преносен 
оператор, съответно оператора на електроразпре­
делителната мрежа. 
(4) Смяната на координатор на балансираща 
група влиза в сила винаги към първо число на 
месеца.
(5) Искането по ал. 3 съдържа минимум след­
ната информация:
1. за търговския участник – наименование, 
ЕИК, идентификационен код в базата данни на 
мрежовия оператор, адрес за кореспонденция, 
електронна поща и телефон за връзка;
2. за обектите на търговския участник – иден­
тификационен код за всеки обект в базата данни 
на мрежовия оператор, адрес на обекта и иден­
тификатор на точката на измерване, използван 
при съответния мрежови оператор;
3. декларация за присъединяване като пряк 
или непряк член на балансираща група;
4. удостоверение от настоящия координатор 
на балансираща група и настоящ доставчик, ако 
е различен от координатора, за липса на прос­
рочени задължения;
5. декларация за съгласие на новия коорди­
натор и/или удостоверение за сключен договор 
за балансиране/договор за комбинирана услуга с 
новия координатор на балансираща група.
(6) В случай че предоставените данни са 
пълни и коректни, мрежовият оператор изпраща 
уведомление за предстоящата промяна до стария 
и новия координатор на балансираща група в 
сроковете съгласно инструкцията по ал. 2.
(7) Към датата на влизане в сила на промя­
ната на координатор на балансираща група соб­
ственикът на средствата за търговско измерване 
определя консумираната електрическа енергия 
по един от следните начини: извършва отчитане 
на средствата за търговско измерване, определя 
количеството електрическа енергия на база на 
прогнозно потребление или на база на самоотчет 
от страна на крайния клиент – в случай на смяна 
на координатор на балансираща група от клиент 
със стандартизиран товаров профил.
(8) Собствениците на средствата за търговско 
измерване изпращат данните по ал. 7 в сроковете 
по чл. 89, ал. 3, 4 и 5 от правилата на настоящия 
доставчик и координатор на балансираща група 
и на новия доставчик и координатор на балан­
сираща група.
(9) В случаите на чл. 99, ал. 1, т. 4 смяната на 
координатор на балансираща група се регистрира 
служебно от независимия преносен оператор, съ­
ответно оператора на електроразпределителната 
мрежа, а в случаите на постъпване на информа­
ция за невъзможността за доставка от настоящия 
доставчик по чл. 104, ал. 1, в срок от 3 работни 
дни от постъпване на информацията.
(10) Независимият преносен оператор инфор­
мира търговския участник, настоящия доставчик, 
настоящия координатор и доставчика от последна 
инстанция за служебната регистрация по ал. 9.
(11) Операторът на електроразпределител­
ната мрежа информира търговския участник, 
настоящия доставчик, настоящия координатор и 
доставчика от последна инстанция и независимия 
преносен оператор за служебната регистрация 
по ал. 9.
Раздел III
Правила за снабдяване от краен снабдител и 
доставчик от последна инстанция
Чл. 104. (1) Доставчик от последна инстанция 
е лице, на което е издадена лицензия съгласно 
Закона за енергетиката и доставя електрическа 
енергия в случаите, когато основният доставчик 
по силата на договор за покупко-продажба не е 
в състояние да продължи да извършва доставка 
поради обявяване в несъстоятелност, ликвидация, 
отнемане на лицензия или всякакво друго събитие, 
довело до временно или трайно преустановяване 
на доставката на електрическа енергия, както 
и на крайни клиенти, които не могат да бъдат 
клиенти на крайния снабдител до избора на друг 
доставчик.
(2) Крайният клиент уведомява независимия 
преносен оператор, съответно оператора на 
електроразпределителната мрежа, незабавно, 
но не по-късно от 24 часа от настъпването им 
за наличието на обстоятелства, довели до или 
водещи до временно и трайно преустановяване 
на доставката на електрическа енергия, и датата, 
от която доставката на електрическа енергия по 
съществуващия договор е прекратена.
(3) Независимият преносен оператор, съот­
ветно операторът на електроразпределителната 
мрежа, регистрира служебно смяната с доставчика 
от последна инстанция съгласно издадената му 
лицензия.
(4) Цената, по която доставчик от последна 
инстанция продава електрическа енергия на 
крайния клиент, се определя съгласно приета от 
ДКЕВР „Методика за определяне на цените на 
електрическата енергия, доставяна от доставчик 
от последна инстанция“.
(5) Независимият преносен оператор, съот­
ветно операторът на електроразпределителната 
мрежа, изпраща идентифицираща информация 
за клиента и обектите му, както и данни за 
количеството използвана електрическа енергия 
помесечно за предходните 12 месеца.